google/wiki40b huggingface dataset:
Heaven Shall Burn

Coverlåter

Heaven Shall Burn har i mesteparten av albumene sine minst en coverlåt. Til nå har bandet disse sangene;  «The Eternal Jihad» (Day of Suffering), «The IVth Crusade» (Bolt Thrower), «Battlecries» (Liar), «One More Lie»  (Caliban), «Casa de Caboclo» (Point of No Return), «Dislocation» (Disembodied), «Not My God» (Hate Squad), «Straßenkampf» (Die Skeptiker), «Downfall of Christ» (Merauder), «Destroy Fascism» (Endstand) og «Black Tears» (Edge of Sanity).
Verdensserien i sandvolleyball 2019

Verdenscupen i sandvolleyball 2018/19 ble organisert av FIVB og begynte 26. august 2018 i Siófok og ble avsluttet i Roma i september 2019.
Lüdenscheid

Historie

Det er stadfestet at de første bosetningene i Lüdenscheid-området ble opprettet på 800-tallet, men byen ble først nevnt i 1268. På 1400- og 1500-tallet var Lüdenscheid et medlem av Hansaen. I 1815 ble byen en del av Westfalen, og i 1975 ble den administrasjonssete for Märkischer Kreis da dette ble opprettet.
Norðanfyri Lokkaskarð

Norðanfyri Lokkaskarð (772 moh.) er et fjell på Borðoy på Færøyene.
Fjellet er det høyeste på Borðoy og Færøyenes syttende høyeste totalt.
Båtbørsen

Båtbørsen er et magasin for kjøp og salg av båter og annet maritimt utstyr som ble første gang utgitt i Norge i 1989. Forlaget Båtbørsen har utgivelsesrettighetene til bladet.
Båtbørsen innførte datateknologi i 1994 og opprettet sine første hjemmesider på internett i 1996. Båtbørsen har spørrespalter som Seilloftet og Båtkroken, samt reportasjer om og fra maritimt miljø.
William L. Marcy

Biografi

Learned Marcy begynte sin karriere etter å ha blitt uteksaminert fra Brown University i 1808. Etter dette studerte han rettsvitenskap og praktiserte deretter som advokat i Troy i New York fra 1811. Etter dette deltok han i en kort periode under Den britisk-amerikanske krig, før han vendte tilbake som advokat (recorder) og som Controller i New York, to stillinger han praktiserte i ytterligere 15 år. I denne perioden ble han også involvert i den nasjonale politikken. 
Fra 1829 til 1831 var Marcy utnevnt som meddommer ved New York Supreme Court, før han deretter ble utnevnt til Senatet som senator fra New York. Denne posisjonen beholdt Marcy helt til han ble valgt som delstatens guvernør i januar 1833. Han satt i tre perioder som guvernør, og gikk først av i desember 1838 etter å ha tapt omvalget til fordel for William H. Seward og Whig-partiet. Fra 1839 til 1842 ble han deretter utnevnt av president Martin Van Buren til medlem av Mexican Claims Commission, før han igjen returnerte til egen advokatpraksis.

Ministerposter

Marcy ble i mars 1845 utnevnt til landets neste krigsminister av president James K. Polk, en stilling han beholdt ut hele Polks periode, før han deretter igjen returnerte til sin egen advokatpraksis. Han stilte som demokratenes presidentkandidat i forkant av presidentvalget i 1852, men måtte se seg slått av Franklin Pierce. I mars 1853 ble Marcy utnevnt til landets neste utenriksminister av den nyvalgte presidenten Franklin Pierce. I ly av å være utenriksminister forhandlet han igjennom Gadsden-avtalen, som gav USA ytterligere 76 800 km² med landareal og som gjorde det mulig å bygge en transkontinental jernbane.
Han tjenestegjorde som utenriksminister ut hele perioden til president Pierce, og gikk av sammen med resten av kabinettet i begynnelsen av mars 1857. Marcy døde bare noen måneder senere den 4. juli 1857 i Ballston Spa i New York, i en alder av 70 år. Mount Marcy i Adirondack-fjella ble oppkalt etter han.
O-antifonene

O-antifonene er en særlig rekke  med antifoner som alle begynner med vokativen O. Det er syv av dem, og de er knyttet til de siste syv dagene av adventstiden før juleaften (17.-23. desember).

Opphav

Det er ikke lett å finne opphavet til desse antifonene. Noen mener at det tekstlige grunnlaget allerede er å finne hos Boëthius. Antifonene ble benyttet av benediktinermunkene i Fleury-klosteret, og de var i bruk i romersk liturgi på 700-tallet. Man kan slutte seg til at disse sangene var i bruk alt i den tidlige kirke. De benyttes for å bygge opp under adventstiden.

Analyse

Hver antifon benytter seg av en benevnelse for Kristus. I tillegg viser hvar av dem til en av Jesajas profetier som kirken knytter til Kristi fødsel. Hver av dem avslutter med imperativet Veni (kom).

Musikk

Hver av antifonene har fått hverr sin gregorianske melodi. Mark-Antoine Charpentier skrev ut disse for fullt kor i 1690. Senere har Arvo Pärt laget sin versjon av sangene for kor, i tysk oversettelse. Flere andre komponister har utarbeidet disse tekstene for kor i senere år. Og salmen Veni, veni Emmanuel er også benyttet i norsk sammenheng i vanlig liturgi.

Annen omarbeidelse

Cynewulf utarbeidet antifonene til et gammalengelsk dikt omkring år 1000. Diktet er kalt Crist I.
Grusomhetens Teater

Reteatralisering

Grusomhetens Teater har hentet inspirasjon fra Antonin Artauds visjoner om fysisk teater, hvor kroppens musikalske bevegelser, pust og ansiktsuttrykk er handlingen, slik Artaud ønsket å vekke den naturlige livskraft som tekstteateret har glemt, såkalt reteatralisering.

Forestillinger

Siden starten og frem til 2014 har teateret produsert 22 forestillinger. En av teaterets største suksesser har vært Henrik Ibsens operalibretto Fjeldfuglen, som teateret har skrevet seg inn i teaterhistorien med gjennom sin urframføring av stykket i 2009, nøyaktig 150 år etter at det uferdige manuskriptet ble forfattet.
Senere tok teatret også opp "Svanhild", som er en tidlig prosaversjon av versedramaet Kjærlighedens Komedie, også dette en verdenspremiere på et Ibsen-drama. Stykket ble også fremført på Teater Ibsen i Skien under Ibsen Awards i april 2016, under Platonov International Arts festival i Voronesz i Russlad i mai, og i Tokyo i september samme år.
I januar 2016 spilte de "What a Glorious day", som er et stykke om maleren Bendik Riis under Ashirwad International Theatre festival i Bihar - India.  Forestillingen "Lament" fra 2015 ble spilt i Gøteborg i januar 2016. På deres egen scene, Hausmania i Oslo, holdt teaterensemblet i slutten av 2016 premiere på musikkteaterforestillingen Proud Cloud, sammen med 11 europeiske jazzmusikere.
Gracilosphya

Utseende

Små (opptil 10 millimeter) og nokså spinkle, blanke, brune trebukker med antenner som er omtrent så lange som kroppen. Kroppsformen er avlang, pronotum er sylindrisk til tønneformet, lengre enn bredt, uten pigg på sidene.

Utbredelse

Slekten ser ut til å være endemisk for Fiji.
Arbeidermesterskapet i fotball 1925

Arbeidermesterskapet i fotball 1925 var en norsk fotballturnering som ble arrangert av Arbeidernes Idrettsforbund (AIF). Slemmestad vant finalen på walk-over fordi Skien AIL ikke stilte opp.
Slemmestads vinnerlag: Henrik Martinsen, Arnt Andersen, Karl Karlsen, Otto Danielsen, Bjarne Skovlund, Oskar Olsen, Edgar Knudsen, Harald Olsen, Henry Rugås, Harry Lillelien og Harry Martinsen.
Eikosanoid

Eikosanoid er viktige signalmolekyler som produseres i kroppen ved hjelp av omega-3 og omega-6 fettsyrene. De har en viktig biologisk effekt på ulike celletyper, f.eks. påvirker de glatt muskulatur, hemmer eller stimulerer sammenklebingen av blodplater, sammentrekker og utvider blodkar, innvirker på blodtrykket. De dannes raskt og har kort levetid. Eikosanoider er en samlebetegnelse for flere stoffer, f.eks. prostaglandiner, tromboksaner, prostasykliner og leukotriener. Utgangspunktet for eikosanoidene er enten arakidonsyre (omega-6) eller eikosapentaensyre (omega-3).
Eikosanoidene er fettløselige og lagres derfor ikke i cellen der de syntetiseres, men diffunderer ut gjennom cellemembranen etter hvert som de dannes. Eikosanoidene kan virke på de cellene der de dannes, eller de kan virke parakrint på naboceller.
Alle eikosanoider har 20 karbonatomer og navnet kommer fra det greske ordet «eikos» som betyr 20. Nobelprisen i medisin gikk i 1982 till svenskene Sune Bergström, Bengt Samuelsson og engelskmannen John Vane for deres forskning på eikosanoider, men den første eikosanoiden (prostaglandin) ble oppdaget allerede i 1936 av svensken Ulf von Euler.
Råteflue

Utseende

Råteflua er en ganske liten, mørk blomsterflue med kraftige lår på bakbeina. Leggene på bakbeina har ringer i gul-orange og svart. 
Ansiktet er gult. På hodet er den to store, mørke fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. 
Bakkroppen har mønster i gult og svart. Hvert av  bakkroppsleddene er mørke, men det er et smal lyst felt i framkanten. Scutellum skiller seg ikke fra brystets ryggside som er skinnenede blankt og svart, med en brun puddring. Brystets sider har noen lyse felt like ved vingefestene.

Levevis

Råteflue kan påtreffes i åpen skog og særlig på gress- og blomsterenger. Den besøker blomster eller sitter og soler seg på et blad. 
Larvene lever i forskjellige slags råtnende plantemateriale. Alle fluer gjennomgår en fullstendig forvandling, med et puppestadium mellom stadiet som larve og voksen.
Mesterbrev

Mesterbrev er en lovbeskyttet tittel på en håndverksmester, og er høyeste utdannelse i håndverksfagene. En mester har rett til å ha lærlinger i faget og drive opplæring av disse frem til  fag- eller svenneprøve. Det er i dag rundt 17000 aktive håndverksmestere i Norge.
Kumarin

Stoffer basert på kumarin

Det er en rekke stoffer innen planteverdenen og noen utenfor som har kumarin som byggestein. Noen av disse kan bli meget giftige, mens andre er bare svakt giftige. Ett kjent stoff, som blir dannet av anaerob gjæring av kumarinholdige planter, er dikumarol. Dikumarol er to kumarinmolekyler som er koblet i sammen og oksidert. Igjennom denne prosessen har det fått en helt ny egenskap, nemlig at dikumarol meget kraftig hemmer blodets evne til å koagulere. Dette skjer igjennom at dikumarol hemmer resirkulering av vitamin-K. Dette er blant annet observert i kumarinholdige planter, som er befengt med visse typer mugg. Dette er observert i dårlig tørket høy med én eller flere av artene nevnt ovenfor.

Furokumariner

Ellers så er det en hel gruppe med stoffer kalt furokumariner. Dette er stoffer som er sterkt representert i skjermblomstfamilien, men en finner også slike stoffer i andre familier slik som rutefamilien. Dette er stoffer som også er oppbygd av furan, foruten kumarin og andre komponenter. Der flere av disse kan gi sår og giftvirkning i kombinasjon med ultraviolett lys. Her kan en se giftvirkning, når en er ute i sollys eller andre kilder til ultraviolett lys, mens symptomene kan forsvinne når en fjerner pasienten fra lyskilden. Ellers har furokumariner andre cellegiftvrikninger, men disse er oftest milde, mens noen kan ha moderat virkning. Her kan artene i bjørnkjeksslekta nevnes, særlig kjempebjørnekjeks og tromsøpalme De har heller ikke noe med cellegift (cytostatica), man bruker innen kreftbehandling. Her menes det stoffer som kan skade organeller inne i celler eller DNA. Her kan bl.a. angelikin, bergapten, imperiatorin, pimpinellin, psoralen, visnadin og xanthotoksin nevnes. Furokumariner har ofte navn etter bestemte egenskaper, som utseende, historisk eller gjeldene bruksområde eller kilden en har isolert stoffet i fra. Slik som pimpinellin og angelicin er hentet fra planteslekter (kvannslekta (Angelica) og gjeldkarveslekta (Pimpinella som også har arten anis)), xanthotoksin fra sin gule farge (xanthos betyr gul på gresk) og psoralen er brukt mot psoriasis.
Ecyrus

Utseende

Stort sett små, grå- eller brunspraglete trebukker. Disse artene er gjerne kamuflasjefargede. Antennene er nokså kraftige, gjerne lengre enn kroppen. Pronotum er uten en pigg rundede sidekanten. Dekkvingene er avrundet bakerst. Beina er korte og kraftige, med kølleformede lår.

Levevis

Larvene inne i små greiner og kvister.

Utbredelse

Slekten er utbredt i det nordlige og sentrale Mexico, det sørlige USA, og i Vestindia.
DotLRN

dotLRN er et læringsstøttesystem opprinnelig utviklet ved Massachusetts Institute of Technology. dotLRN er åpen kildekode og er basert på openACS rammeverket.
dotLRN sier om seg selv:
«.LRN is the world's most widely adopted enterprise-class open source software for supporting e-learning and digital communities.»
I Norge blir dotLRN benyttet på UiB.
Rothenburg ob der Tauber

Geografi

Byen ligger ved elva Tauber ved utkanten av naturparken Frankenhöhe.

Historie

Grev Reinger av Øst-Franken opprettet rundt år 970 et herred som i dag heter Detwang. Han bygget bl.a. Grafenburg på forhøyningen over elva Tauber, derav navnet «ob der Tauber». Greven av Rothenburgs familie døde ut i 1108. Jarl Heinrich testamenterte alle sine eiendeler, inkludert Rothenburgs borg, til Comburg kloster. Denne gaven tolerertes imidlertid ikke av keiser Henrik V.
Keiseren skjenket i 1116 Rothenburg til sin nevø hertug Konrad av Schwaben, som videreførte eierskapet til familien Hohenstaufen. Konrad ble i 1137 som Konrad III konge av Tyskland og holdt hoffet i Rothenburg. Da kongen døde i 1152, var sønnen Fredrik, kjent som «barnet av Rothenburg», bare 8 år gammel, så hans fetter Fredrik Barbarossa ble kronet til konge. Da sønnen Friedrich var 13 år gammel i 1157, skjenket Barbarossa ham Øst-Franken og Schwaben og ga ham tittelen hertug av Rothenburg.
I 1172 fikk Rothenburg status som by. De første bymurene ble bygget, hvorav Weisser Turm, Markusturm og Röderbogen fortsatt består.
Keiser Konrad IV pantsatte Rothenburg i 1251, men byen klarte å kjøpe seg fri. I 1274 ble byen en riksby. St. Jakobs-kirken ble påbegynt i året 1311, men ble først innviet i 1484. Byen ble ødelagt av et jordskjelv i 1356, mesteparten av bymurene raste sammen. Østre del av rådhuset ble ødelagt av brann i år 1501. Jødene ble jaget ut av byen i 1520, og synagogen og kirkegården ble ødelagt. Disse hadde allerede blitt flyttet i 1350.
Grev Albrecht von Bradenburg-Kulmbach tvang byen til å slutte seg til Schmalkalden-alliansen mot keiseren i 1552. Alliansen tapte, og byen ble tvunget til å overgi seg og til å betale en enorm krigserstatning. I 1572 startet byen byggingen av en rekke bygg under ledelse av arkitekt Leonhard Weidmann, som bl.a. det nye rådhuset, skolen, Spitalbastei, Baumeisterhaus og Hegereiterhaus.
Da tredveårskrigen brøt ut i 1618, ble byen et inkvarteringssted for tropper og ble plyndret. Kong Gustav II Adolf av Sverige oppholdt seg i Rothenburg i 1631. Byen ble beleiret og inntatt av franske tropper under ledelse av general Turenne i 1645. Ved freden i 1648 måtte byen igjen betale krigserstatning og måtte låne til dette. De siste soldatene forlot byen først i 1650, byen hadde mistet halve befolkningen, og byutviklingen stoppet opp. Med stagnasjonen befant den seg i en slags tornerosesøvn frem til tyske romantikere på 1800-tallet gjenoppdaget dens unike arkitektur og historie. Romantikerne anså byen som et levende symbol på det middelalderske Tyskland.
I 1802 mistet byen sin riksumiddelbarhet, og ble annektert av Bayern. Jernbanen nådde byen i 1873.
De allierte bombet området i slutten av andre verdenskrig. Under et bombetokt 31. mars 1945 ble 40 % av byen ødelagt. Takket være inngripen fra en amerikansk general som hadde besøkt byen før krigen, unngikk byen total ødeleggelse. I årene etter krigen har byen møysommelig blitt bygget opp igjen og rekonstruert til det opprinnelige. Den er i dag et viktig reisemål for utenlandske turister. Mesteparten av byens inntekter skriver seg fra turisttrafikk.
Frihetsplassen i Łódź

Frihetsplassen i Łódź (polsk Plac Wolności) er byens sentrale plass, og ligger ved Piotrkowska-gatens nordlige ende.
Fra plassen, som er utformet som en oktogon, skyter fire gater i hver sin verdensretning: Piotrkowska-gaten i sør, Nowomiejska-gaten i nord, Pomorska-gaten i øst og Legionów-gaten i vest. Plassen er dessuten omringet av fire gater som danner en likesidet firekant: Północna-gaten («Nordgaten»), Południowa-gaten («Sørgaten», i dag 1905-revolusjonens gate), Wschodnia-gaten («Østgaten») og Zachodnia-gaten («Vestgaten»). Plassen er utgangspunktet for nummereringen av gatene i Łódź.

Historie

Plassen ble anlagt i 1823 som hovedtorget til det nye beboelsesområdet Nowe Miasto (Den nye by). Det hadde i begynnelsen funksjon som markedsplass. I 1827 ble det klassisistiske rådhuset og den evangeliske Treenighetskirken bygd ved plassen (Piotrkowska-gaten) etter tegninger av Bonifacy Witkowski, som Łódź’ første representative bygninger. I 1898 fikk torget trikkforbindelse, og markedsplassen ble gjort om til byens representative plass.
Torget ble døpt til Frihetsplassen etter at Polen ble selvstendig i 1918. I 1930 ble Tadeusz Kościuszko-monumentet reist på plassen. Under andre verdenskrig forandret de tyske nazistene plassens navn til Deutschlandplatz, og rev monumentet ned i 1939. Det ble først gjenoppbygd i 1960.
Vision Heaven

Vision Heaven er en kristen TV-kanal eid av TV Visjon Norge i Drammen. Kanalen har sendinger 24 timer i døgnet og har vært på lufta siden 1. april 2008. Programmene på Vison Heaven er engelskspråklige og klassisk evangeliske. Grunnlegger er Jan Hanvold.
Etter at nytt playoutanlegg ble innkjøpt er kanalen operativ via Hotbirdsatellitten Europa og Galaxy 25 USA (Nord-Amerika).

Kanalens visjon og oppdrag

Vision Heavens mening er å drive kristen vekkelse og misjonering i Europa.
Øskje

Øskje er en rund eller oval eske eller beholder med sveipet eller lagget korpus og sveipet lokk.
Øskjer med sveipet korpus ble brukt langt opp på 1900-tallet til oppbevaring av klær, smykker og andre småsaker. Øskjer med lagget korpus har i hovedsak vært brukt til oppbevaring og transport av smør og ost.
Synonymer: Ask, eske, esje, smørøskje, sponeske, sponøskje.
Stin

Stin er et gammelt norsk jentenavn. Navnet kommer opprinnelig fra Vestlandet.
Fra folketellingen i 1910 er det ni personer som harStin» til fornavn. Under fem personer i Norge har jentenavnet «Stin» som første eller eneste fornavn (2011).
Familien Flint og Frankenstein

Historien

Familiene «Flint» og «Rubble» vinner en tur til «Grev Rockula»s slott i «Rocksylvania» hvor de har et ubehagelig møte med greven og hans tjener «Frankenstone».
Wellesley College

Rangeringer

U.S. News & World Report rangerte Wellesley College som nummer 4 blant liberal arts-collegene i USA i 2015, Forbes plasserte det på 26.-plass blant alle colleger i USA, mens Washington Monthly rangerte det som nr. 14 av amerikanske liberal arts-colleger i 2014.
Wellesley College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Ida Maria Dahr Nygaard

Familie

Nygaard vokste opp på Smestad i Oslo, som yngste datter av Martin Nygaard og Victoria Dahr. Hun er søster av Annie Dahr Nygaard og Mikkel Nygaard. Hun er tippoldebarn av forlegger William Nygaard d.e..
Monumento a Simón Bolívar (Mexico by)

Monumento a Simón Bolívar er et monument av Simón Bolívar i rundkjøringa Glorieta de Simón Bolívar langs Paseo de la Reforma i Mexico by. Monumentet forestiller den venezuelanske frigjøringshelten til hest, og ble donert av det søramerikanske landet til Mexico i 1976. Det er en etterligning av en bronsestatue som ble lagd av Pietro Canónica i 1934. Monumentet ble innvia 23. juni 1976.
Åsane Folkehøgskole

Åsane folkehøgskole er en frilynt folkehøgskole som ligger i bydelen Åsane i Bergen.  Skolen har omtrentlig 100 elever på hovedlinjene, og arrangerer også en rekke korte kurs. Skolen ble bygget i 1966 og det ble i 2000-årene gjennomført kraftig rehabilitering av bygningsmassen ved skolen. Eiere er IOGT i Norge.
Skogn folkehøgskole

Skogn folkehøgskole er en frilynt folkehøgskole i Skogn i Levanger kommune. Skolen har kapasitet på 115 elever.
Skolen ble etablert på Skogn i 1914 som en videreføring av en flyttbar folkehøgskole som Anton Fjær startet i 1898 og som hadde tilhold i ulike bygder i Nord-Trøndelag (Ogndal, Stod, Stjørdal, Frol, Hegra) før den i 1914 ble stedfast.
Det demokratiske borgerparti

Historie

ODS er den viktigste arvtageren etter Borgerforum, og ble stiftet i april 1991, etter at Borgerforum (Občanské fórum) hadde delt seg i tre hovedfraksjoner. Bakgrunnen for splittelsen var uenighet om Borgerforums politiske profil. Dissidentfløyen rundt daværende president Václav Havel ønsket fortsatt å ha rom for ulike politiske strømninger, mens de såkalte «disponentene», med Václav Klaus i spissen, ville rendyrke en liberalkonservativ profil og bygge opp et normalt politisk parti. Klaus vant frem, og man fikk deretter en splittelse av Borgerforum. Den andre partidannelsen, sosialliberale Borgerbevegelsen (Občanské Hnutí), ble aldri noen varig kraft i tsjekkisk politikk.
Dobbeltbolle

Dobbeltbolle brukes som betegnelse på en ølbolle som består av to boller som står med bunnen mot hverandre, slik at det også kan drikkes av bollen når den er snudd opp-ned. På Vestlandet er det på 1800-tallet laget boller med en stor innhul fot som kan minne om dobbeltboller, men etter det man vet har det ikke vært drukket av disse bollene. Dobbeltboller kan også minne om dobbeltbegre, men de er videre. Dobbeltboller er dreiet av tre.
Russisk rulett

Russisk rulett er et sjansespill der deltakerne setter livet som innsats. Uttrykket brukes ofte i forbindelse med å ta sjanser der utfallet kan være fatalt. Navnet kommer fra at man regner med at denne formen for «spill» kommer fra Russland, og spillet ble spesielt godt kjent etter en scene i filmen Hjortejegeren med Robert De Niro og Christopher Walken.

Opphav

De tidligste tilfellene av noe som kan ligne på spillet ble utført av russiske aristokrater som spilte en variasjon istedenfor å duellere når ens ære var krenket. I tsartiden i Russland tvang vakter i fengslene fanger til å spille spillet, mens de veddet på hvem som kom til å dø først. Under den russiske revolusjonen var det vanlig at militære offiserer spilte spillet foran sine egne kamerater.

Utførelsen

Russisk rulett spilles med en revolver som har en tønne med plass til flere patroner. Revolveren lades med en patron, deretter spinnes tønna og hanen spennes. En av spillerne setter munningen mot sitt eget hode og trekker av. Hvis den første spilleren overlever, snurres tønna igjen, hanen spennes og neste spiller trekker av revolveren mot sitt eget hode.

Hendelser i Norge

I 2010 døde en 29-åring i Norge etter å spilt spillet.
Ed Wood (film)

«Ed Wood» er en amerikansk dramakomedie fra 1994, regissert av Tim Burton og har Johnny Depp, Martin Landau, Sarah Jessica Parker og Bill Murray i de fremste rollene. Filmen var en dramatisering av Edward Davis Wood liv, en eksentrisk regissør av B-filmer, spilt av Johnny Depp.
Filmen handler om hvordan Ed Wood, «kongen av B-filmen», gjorde tre av sine mest kjente kultfilmer. Filmen handler også om regissørens vennskap med glemte grøsserfilm-stjerne, Bela Lugosi i slutten av livet til denne. Tim Burton insisterte på gjøre filmen i svarthvitt, noe som ble grunnen til at selskapet Columbia Pictures oppga å produsere den. Filmen ble da overtatt av Walt Disney Pictures, som utga den under sitt underselskap Touchstone Pictures.
Filmen ble ikke en kassasuksess, men ble tatt vel imot av filmkritikerne og fans av Wood og Lugosi.
Wheeler-demningen

Wheeler-demningen er en demning med vannkraftverk (tradisjonelt elvekraftverk) på Tennessee River i Lawrence County, delstaten Alabama i USA. Det har en installert produksjonskapasitet på 404 MW, fordelt på 11 turbiner.
Behala lufthavn

Behala lufthavn (ICAO: VEBA) (bengali: বেহালা বিমানবন্দর) ligger i Behala i Kolkata, India og omtales vanligvis som Behala Flying Training Institute (BFTI) eller Behala Flying Club (BFC). Luftfarts- og flyplassmyndighetene i India har planer om å utvikle plassen til en lufthavn ved å forlenge rullebanen til 1 500 meter for å lette trykket på Kolkata internasjonale lufthavn.
Lucanus satoi

Kjennetegn

En middelsstor (hannen 25-30 millimeter), slank, brun hjortebille. Mandiblene hos hannen er forholdsvis små, uten tenner. De knebøyde antennene har vanligvis en seks-leddet vifte. Hodets side og bakhodet har knapt synlige kjøler. Beina er gulbrune.

Utbredelse

Arten er bare kjent fra Laos.